Saggies praat is duiwelsraad - teaching connections
In gesprek met my familie vandag gee die jongste deelnemer, uit die bloute, vir ons die volgende advies: "onthou net, saggies praat is duiwelsraad". Ek was vir 'n paar oomblikke totaal verstom. Wat uit die monde van jong mense kom...dié stelling het die hele gesels op sy kop laat staan. En dit was so gepas gegewe die onderwerp.
En die onderwerp onder bespreking? Die dinamika wat die interne omgewing by skole positief en negatief beinvloed. En dit is verfrissend om te hoor wat tieners weet oor die onderwerp.
So wat let leerlinge op?
Eerstens, dat die omgewing besmet is met skinderstories. Onderwysers het geen skaamte nie en beskinner hulle kollegas baie keer sonder om te besef dat leerlinge luister. En dié stories het niks te doen met die doel om kwaliteit-onderrig uit te brei by die skool nie; dit is afbrekend en verneinig van aard en met die uitsluitlike doel om seer te maak.
Tweedens, dat 'n hele klomp onderwysers hulle frustrasies met hulle persoonlike lewe en gebrekkige professionele interaksies op die leerders in die klaslokaal uithaal.
Derdens, dat onderwysers nie graag in dialoog treë met leerders nie en leerders wat die situasie probeer uitdaag, baie gou in die moeilikheid beland.
Vierdens, baie onderwysers is vervelig. Lesse is pynlik een-dimensioneel en tegnologie intergrasie n vreemde verskynsel. Vyftig minute periodes is pynlik lank in sulke klasse.
Vyfdens, dat die senior personeel besoek maar min die klaskamers. Hulle weet wanneer prestasie evaluering aan die gang is in die skool; die SMT is skielik sigbaar.
En die positiewe?
Onderwysers wat rêrig belangstel in hulle welsyn is "ysters". Diegene maak onderrig opwindend. Lestyd verloop vinnig en interaksie word aangemoedig. Geen leerling word toegelaat om "buite" die les te bly nie of weg te steek nie. En dié onderwysers het altyd 'n glimlag op die gesig en 'n bemoedigende woord te sê. En hulle belangstelling strek verder as die handboek of sillabus. Hulle stel belang in die "mens-in-die-kind".
Entoesiastiese leerkragte bemoedig leerders aan om betrokke te raak in kuns en kultuur aktiwieteite asook sport. Hulle self is betrokke.
Huiswerk, take, toetse terugvoering is spoedig. "Ons kry ons werk terug en die uitslae word bespreek. Jy weet waar jy verkeerde werk gelewer het en hoekom". Om 'n "nul" te kry is nie 'n opsie nie. Daar is nie dreigemente nie - jy word geleer om verantwoordelik op te treë en regstellings te maak.
Ek sê weer; ek was verstom! Hierdie kind is gewoonlik stil, maar dié insigte het die "spyker-op-die-kop" geslaan. Ek word herrinner om nooit te vergeet dat hulle leerders is wat baie keer moet stil bly maar wel 'n brein het om dit wat hulle ervaar te kan verwerk.
Thanks for the sentiment Maylene
As Leslie stated so eloquently on Saturday: "when the student is ready, the teacher appears" - how valuable to acknowledge that this holds true maybe more so for educators than learners.
Thanks for the added insight Verna
Very interesting. There still are some Ed's willing to walk the extra mile. Unfortunately others (negEd's) are holding them back in their drive to make a change.